recursal/SuperWikiNEXT-32B huggingface dataset:
**Monitorovanie integrity súborov** (FIM) je interná kontrola alebo proces, ktorý vykonáva overenie integrity súborov operačného systému a aplikačného softvéru pomocou metódy overovania medzi aktuálnym stavom súboru a známou základnou líniou. Táto porovnávacia metóda často zahŕňa výpočet známeho kryptografického kontrolného súčtu pôvodnej základnej línie súboru a porovnanie s vypočítaným kontrolným súčtom aktuálneho stavu súboru. Na monitorovanie integrity možno použiť aj iné atribúty súboru.

Vo všeobecnosti je akt vykonávania monitorovania integrity súborov automatizovaný pomocou interných kontrol, ako je aplikácia alebo proces. Takéto monitorovanie sa môže vykonávať náhodne, v definovanom intervale hlasovania alebo v reálnom čase.

Bezpečnostné ciele
------------------

Zmeny v konfiguráciách, súboroch a atribútoch súborov v rámci IT infraštruktúry sú bežné, ale skrytých vo veľkom množstve denných zmien môže byť len málo, ktoré ovplyvňujú integritu súboru alebo konfigurácie. Tieto zmeny môžu tiež znížiť stav zabezpečenia a v niektorých prípadoch môžu byť hlavnými indikátormi prebiehajúceho narušenia. Hodnoty, ktoré sú monitorované na neočakávané zmeny súborov alebo konfiguračných položiek a zahŕňajú:

* Poverenia
* Privilégiá a nastavenia zabezpečenia
* Obsah
* Základné atribúty a veľkosť
* Hash hodnoty
* Hodnoty konfigurácie

Ciele súladu
------------

Viaceré ciele zhody označujú monitorovanie integrity súboru ako požiadavku. Niekoľko príkladov cieľov súladu s požiadavkou na monitorovanie integrity súborov zahŕňa:

* PCI DSS – štandard zabezpečenia údajov v odvetví platobných kariet (požiadavka 11.5)
* SOX – Sarbanes-Oxley Act (oddiel 404)
* NERC CIP – Norma NERC CIP (CIP-010-2)
* FISMA – Federal Information Security Management Act (NIST SP800-53 Rev3)
* HIPAA – Zákon o prenosnosti a zodpovednosti zdravotného poistenia z roku 1996 (publikácia NIST 800-66)
* Kritické bezpečnostné kontroly SANS (kontrola 3)

Pozri aj
--------

Procedúry a algoritmy
* kontrolný súčet
* Overenie súboru

Aplikácie, niektoré príklady (kde sa používa FIM) zahŕňajú
* Pokročilé prostredie detekcie narušenia
* Ďalšia kontrola integrity súborov
* BeyondTrust
* CimTrak
* CloudPassage
* Kaspersky Lab Hybrid Cloud Security, Embedded Security, Security for Linux, Security for Windows Server
* LimaCharlie
* Lockpath Blacklight
* LogRhythm
* McAfee Change Control
* Netwrix-NNT Change Tracker
* OSSEC
* Qualys
* Samhain
* Splunk
* Kontrola systémových súborov (dodáva sa so systémom Windows)
* Monitor integrity tania
* Hlboká bezpečnosť Trend Micro
* Tripwire produkty
* Trustwave

Referencie
----------

1. ↑  . Dostupné online.
2. ↑  . Dostupné online.
3. ↑  . Dostupné online.
4. ↑  . Dostupné online.
5. ↑  . Dostupné online.
6. ↑  . Dostupné online.
7. ↑  . Dostupné online. DOI:10.6028/NIST.SP.800-66r1
8. ↑  . Dostupné online.
9. ↑  . Dostupné online. (po anglicky)
10. ↑  . Dostupné online. (po anglicky)
11. ↑  . Dostupné online. (po anglicky)
12. ↑  . Dostupné online. (po anglicky)
**Emil von Škoda** (\* 19. november 1839, Plzeň – † 8. august 1900, Selzthal) bol český inžinier a továrnik.

Študoval inžinierstvo v Prahe, Karlsruhe a Stuttgarte a neskôr sa stal vedúcim inžinierom v malej továrni v Plzni. O tri roky neskôr, v roku 1869, továreň kúpil a začal expandovať. V roku 1886 nechal k jeho fabrike vybudovať železničnú trať. V roku 1890 zmenil výrobný program na výrobu zbraní, hlavne pre rakúsko-uhorskú armádu. Jeho zariadenia sa rozrastali ďalších niekoľko dekád a v roku 1899 ich zapísal do obchodného registra ako *Závody Škoda* (dnes: Škoda Holding), ktoré sa stali známe svojou výrobou zbraní v oboch svetových vojnách. V súčasnosti (2022) jeho meno nesie automobilka Škoda Auto a strojárenská firma Škoda Transportation.

Referencie
----------

1. 1 2  TASR; ŠMIHULA, Ján. Pred 180 rokmi sa narodil Emil Škoda, zakladateľ plzenskej Škodovky. *teraz.sk* (Bratislava: TASR), 2019-11-19. Dostupné online [cit. 2022-12-14].

Iné projekty
------------

Commons
* Spolupracuj na Commons Commons ponúka multimediálne súbory na tému **Emil Škoda**

Autoritné údaje: * abART: 117332
* GND: 117424390
* ISNI: 0000 0000 5647 4038
* NK ČR: jn20000728700
* VIAF: 84048197
Rapid Fire MODIS - Hurikán Katrina
Mesiac - tieňovaná výškopisná mapa
Mars (vrstva THEMIS) - Olympus Mons

Softvér **World Wind** je virtuálny glóbus z produkcie NASA, určený na používanie na osobných počítačoch (PC) s operačným systémom MS Windows. Program na trojrozmernom modeli Zeme zobrazuje satelitné fotografie NASA, letecké fotografie USGS a viaceré ďalšie grafické produkty. Môžete si v ňom prezrieť aj Mesiac, väčšinu planét Slnečnej sústavy a časť hviezdnej oblohy.

Užívateľ programu sa môže nad zvolenou planétou plynulo pohybovať (posun, otáčanie sa ľubovoľným smerom, odklonenie kamery od zvislého pohľadu, zoomovanie) a vyberá si z rôznych vrstiev, či už bitmapových alebo vektorových.

Podobné programy
----------------

Najznámejším konkurentom WorldWind-u je Google Earth, pôvodne nazývaný *Keyhole*. Ich vzhľad a možnosti sú podobné. Oba majú pre niektoré časti sveta fotografie s vysokým rozlíšením a pre iné nie. World Wind je open source (podrobnosti licencie: NASA Open Source Agreement) a väčšina dát, ktoré si cezeň môžete prezerať, je pod niektorou z voľnejších licencií, napríklad public domain. Google Earth je closed source, čiže všetky jeho dáta (satelitné a letecké fotografie, 3D budovy, atď.) aj zdrojový kód programu sú chránené copyrightom.

World Wind funguje zatiaľ len pod operačným systémom Windows, na počítačoch vybavených prostredím .NET a DirectX. Budúce verzie budú vyvíjané nielen v .NET, ale aj v Jave a JOGL. Architektúra týchto dvoch implementácií má zostať rovnaká.
Prvé vydanie javovej multiplatformovej verzie je plánované na september 2006. Google Earth bol prednedávnom vydaný vo verzii pre Mac OS X a Linux.

NASA World Wind navždy zostane zadarmo resp. voľný. Podobne, aj veľká väčšina preň pripravených zásuvných modulov a rozšírení (plugins and addons) má voľnejšiu licenciu. Google Earth má niektoré prídavné služby, napríklad GPS navigáciu, za ktoré sa platí.

Pozri aj
--------

* Google Maps - mapový server Googlu
* Google Earth

Externé odkazy
--------------


|  |  |
| --- | --- |
| Portal | Kozmonautický portálInformatický portál |

* Oficiálna stránka NWW
* WorldWindCentral - rozsiahla stránka vytvorená komunitou okolo NWW
* Punt
* WW2D
* WW2D Plus One
* TerraServer-USA - server poskytujúci obrazové dáta viacerých základných vrstiev WorldWind-u
* vrstva záujmové body Wikipédie z projektu WikiProjekt geografické súradnice
* porovnanie WorldWind-u s Google Earth
* stiahnite si balíky pre cache (pozor, sú veľké stovky megabytov)
* PhotoGlobe WorldWind Add-On linking satellite images to georeferenced ground photos (still small but promising)
**Malukah**, vlastným menom **Judith de los Santos**, je mexická speváčka a skladateľka, žijúca a pôsobiaca v Los Angeles.

Životopis
---------

Narodila sa v Monterrey v Mexiku, na klavír hrala už ako 8-ročná. Neskôr prešla na bicie a gitaru. Hudba ju zaujímala natoľko, že napokon na hudobnej univerzite Berklee získala dva tituly v odboroch hudobná produkcia a filmová hudba.

### Kariéra

Pomerne neznáma hudobníčka sa dostala do povedomia širšej verejnosti na konci roku 2011 po zverejnení skladby "The Dragonborn Comes" pre hru *The Elder Scrolls V: Skyrim* na vlastnom kanáli servera YouTube. Video sa v krátkom čase stalo virálnym a má v súčasnosti (jún 2020) už viac ako 17,4 milióna zhliadnutí.

Po tomto úspechu získala ponuky na ďalšie projekty, zväčša v oblasti počítačových a konzolových hier.

Práca na hernej sérii *Mass Effect* jej otvorila cestu do zábavného priemyslu videohier.

Bola prizvaná na tvorbu podkladových piesní pre hru *Call of Duty: Black Ops II* v roku 2012.

Následne komponovala v roku 2013 aj pre hry *The Banner Saga* a *Elder Scrools Online*, vrátane vytvorenia cameo postavy na základe renderingu jej tváre.

Zatiaľ posledným veľkým projektom je spolupráca s Jeremy Soulom a orchestrom na hre *The Northerner*.

Diskografia
-----------

* *All of the Above* (2006, vlastné vydanie)

Referencie
----------

1. ↑  Interview s Malukah
2. ↑  "Best Vocalist Of The Month" With Her Song "I Can't Make It Rain"
3. ↑  Dragornborn Comes na Youtube
4. 1 2  GRANSHAW, Lisa. *Malukah's journey from YouTube musician to 'Skyrim' siren* [online]. Daily Dot, 26. december 2013, [cit. 2013-12-26]. Dostupné online.
5. ↑   '*Mass Effect' gets haunting new tribute song* [online]. NBC News, 27. apríl 2012, [cit. 2013-12-26]. Dostupné online.
6. ↑  Notation of the Symphony, Jeremy Soule

Externé odkazy
--------------

* oficiálna stránka
* Malukah na YouTube
* facebook
Nabothova cysta - makroskopický preparát.**Nabothova cysta** (lat. ovula Nabothi) alebo **retenčná cysta krčka maternice** je nezhubná cysta krčka maternice, ktorá vzniká uzatvorením vývodu hlienovej žľazy. Príčinou býva najčastejšie chronický zápal v oblasti krčka maternice.

Nabothove cysty sa klinicky neprejavujú, nespôsobujú u veľkej väčšiny žien žiadne ťažkosti a zistené sú väčšinou náhodne pri vyšetrení z iných príčin. Ich rozmery sú zväčša niekoľko milimetrov, len ojedinele dosahujú veľkosti viac ako 2 cm – veľké cysty môžu spôsobovať problémy z tlaku na okolité štruktúry. Často sa diagnostikujú pri vyšetrení magnetickou rezonanciou (MRI).

Zobrazenie pri MRI
------------------

Nabothova cysta má v T1 vážení strednú alebo vyššiu signálovú intenzitu z dôvodu obsahu väčšej koncentrácie bielkovín. V T2 vážení je hyperintenzná, je oválna alebo okrúhla, ostro ohraničená a má hladké okraje.
  
Odlíšiť ju treba najmä od vzácnejšieho typu rakoviny krčka maternice, známeho ako *adenoma malignum*, čo môže byť aj s pomocou MRI obťažné. Rozhodujúcim znakom je prítomnosť alebo neprítomnosť solídnej zložky v ložisku.

Referencie
----------

1. ↑  VORVICK, Linda. *MD* [online]. University of Maryland, Medical center, rev. 2008-12-05, [cit. 2009-06-25]. Dostupné online. Archivované 2009-07-08 z originálu. (po anglicky)
2. ↑  Li H et al. *Markedly high signal intensity lesions in the uterine cervix on T2-weighted imaging: differentiation between mucin-producing carcinomas and nabothian cysts.* Radiat Med 17 (1999): 137–143.
Malá pevnosť Terezín
**Malá pevnosť Terezín** je výrazná časť mesta Terezín nachádzajúca sa na pravom brehu rieky Ohře pri bývalej štátnej ceste I / 8 (teraz cesta II / 608) na trase Praha-Teplice-Drážďany asi 60 kilometrov severne od Prahy a 4 kilometre juhozápadne od Litoměřic. Táto pôvodne vojenská pevnosť vznikla spoločne s celým mestom Terezín koncom 18. storočia na pravom brehu Staré Ohře a v už 19. storočí slúžila ako väzenie.

Prvá svetová vojna
------------------

Za prvej svetovej vojny zohrala malá pevnosť smutnú úlohu žalára pre odporcov rakúsko-uhorského imperializmu a vojny. V tesnej blízkosti Terezína bol zriadený najväčší zajatecký tábor na českom území. 
Za prvej svetovej vojny tu bol väznený srbský nacionalista Gavrilo Princip, ktorý 28. júna 1914 spáchal v Sarajeve atentát na Františka Ferdinanda d'Este a jeho manželku Žofiu Chotkovú. Táto udalosť viedla k vypuknutiu 1. svetovej vojny. Princip zomrel v otrasných podmienkach terezínskeho väzenia po štyroch rokoch 28. apríla 1918 na tuberkulózu.

Druhá svetová vojna
-------------------

V čase druhej svetovej vojny tu sídlila od 10. júna 1940 neblaho preslávená väznica pražského gestapa. Vplyvom zlých hygienických podmienok medzi väzňami vypukla v tomto období epidémia škvrnitého týfusu.

Po 2. svetovej vojne
--------------------

V rokoch 1945 - 1948 Malá pevnosť slúžila ako internačný tábor pre nemeckých vojnových zajatcov a ďalej tiež pre civilné osoby nemeckej národnosti, ktoré mali byť na základe Benešových dekrétov po vojne odsunuté z Československa do Nemecka.

Dnes sa v Malej pevnosti nachádza sídlo múzejnej, kultúrnej a vzdelávacej inštitúcie *Pamätník Terezín*.
Tesne pred hlavnou západnou bránou Malej pevnosti sa nachádza Národný cintorín Terezín.

Referencie
----------

1. ↑  HAMOUZOVÁ, Iveta. *1918: Zemřel Gavrilo Princip, pachatel atentátu na Františka Ferdinanda d'Este* [online]. ČT24, 2008-4-28, [cit. 2010-08-31]. Dostupné online.
2. ↑   *. do? docId = 115* [online]. [Cit. 2018-07-20]. Dostupné online. Archivované 2009-03-14 z originálu.

Iné projekty
------------

Commons
* Spolupracuj na Commons Commons ponúka multimediálne súbory na tému **Malá pevnosť Terezín**

Externé odkazy
--------------

* Oficiálna stránka Pamätníka Terezín

Zdroj
-----

*Tento článok je čiastočný alebo úplný preklad článku Malá pevnost Terezín na českej Wikipédii.*

Pozri aj
--------

* Koncentračný tábor Terezín
**Mike O’Neill** (\* 3. november 1967, LaSalle, Quebec, Kanada) je bývalý kanadský hokejový brankár krátko pôsobiaci v NHL.

Kariéra
-------

Mike O’Neill sa do NHL dostal skrz tzv. *Suplemental Draft 88*, kedy tímy rozširovali svoje súpisky o nové posily.

O’Neill bol draftovaný Winnipegom Jets, kde od roku 1991 pôsobil v troch sezónach, pričom v úvodných dvoch odchytal iba 3 zápasy.

Väčšinu času strávil v nižších kanadsko-amerických ligách AHL a IHL.

V sezóne 1993/1994 dostal výraznejšiu šancu v rámci organizácie Winnipegu a odchytal 17 zápasov s % úspešnosťou zákrokov pod 87%.

Winnipeg s jeho výkonmi nebol spokojný, a tak nasledujúce dve sezóny strávil znova v IHL.

Ako neobmedzeného voľného hráča ho v roku 1996 podpísali Mighty Ducks of Anaheim, ako potencionálneho záložného gólmana namiesto Michajla Štalenkova.

Štalenkovova výkonnosť sa však v sezóne 1996/1997 zvýšila a Mike O’Neill strávil drvivú väčšinu sezóny na „farme" v AHL (San Diego Gulls).

Príležitosť v drese Mighty Ducks dostal iba v jednom zápase, v ktorom striedal Guya Heberta. V tomto jedinom zápase inkasoval 3 góly z 10 striel.

Po sezóne s ním Mighty Ducks kontrakt nepredĺžili a bol jeho posledným tímom v NHL. Medzičasom bol síce podpísaný v tímoch Los Angeles Kings a Washington Capitals, nikdy sa však v ich dresoch nepredstavil.

Vo svojej neskoršej kariére si vyskúšal účinkovanie v rakúskej lige a kariéru ukončil v roku 2001 v anglickej BISL.

Mike O’Neill každopádne dodnes drží zvláštny kariérny rekord, keď odchytal *najviac zápasov v NHL bez zaznamenaného víťazstva* (21 zápasov). 

Štatistiky v NHL| Sezóna | Tím | Z | V | P | R | GAA | S% | SO |
| --- | --- | --- | --- | --- | --- | --- | --- | --- |
| 1991/1992 | Winnipeg Jets | 1 | 0 | 0 | 0 | 4.62 | 85,7% | 0 |
| 1992/1993 | Winnipeg Jets | 2 | 0 | 0 | 1 | 4.93 | 82,4% | 0 |
| 1993/1994 | Winnipeg Jets | 17 | 0 | 9 | 1 | 4.15 | 86,6% | 0 |
| 1996/1997 | Mighty Ducks of Anaheim | 1 | 0 | 0 | 0 | 5.81 | 70,0% | 0 |

Referencie
----------

1. ↑   *Mike O'Neill at eliteprospects.com* [online]. www.eliteprospects.com, [cit. 2020-04-04]. Dostupné online. (po anglicky)
2. ↑   *Anaheim Mighty Ducks goaltending history : Mike O'Neill* [online]. www.goaliesarchive.com, [cit. 2020-04-04]. Dostupné online.
3. ↑   *Winnipeg Jets goaltending history : Mike O'Neill* [online]. www.goaliesarchive.com, [cit. 2020-04-04]. Dostupné online.
**Naldžorpa** (tib. rnal 'byor pa) je tibetské slovo pre sanskritský pojem yogi, u nás jogín. 

Naldžorpa je askéta, ktorý sa naplno oddal praktizovaniu meditácie. Je to definícia podľa tibetsko-anglického slovníka Tibetan-english dictionary by Sarat Chandra Das (vydalo BOOK FAITH INDIA v Dillí v Indii pod ISBN 81-7303-009-X)

V rámci budhistickej tradície sa za jogína, alebo Naldžorpu (ak je to žena, tak Naldžorma) považuje človek, ktorý už má skúsenosť hlbšej podstaty mysle, teda existencie. Iným slovom má priamu skúsenosť fungovania zákona príčiny a následku (skt. karma) a vzájomnej závislej existencie všetkého, čo existuje (tib. tendrel). Je to stav, v ktorom jedinec cíti neoddelenosť od všetkého ostatného, od všetkých cítiacich bytostí a preto koná tak, aby zažívali šťastie a nezažívali nešťastie. Nevidí rozdiel medzi sebou a druhými, vďaka čomu v ňom voči ostatným vzniká skutočná a obrovská láska a súcit.

Externé odkazy
--------------

* Archivované 2008-12-01 na Wayback Machine
* Archivované 2009-02-06 na Wayback Machine
*
Mandľové štíty na tapisérii z Bayeux
**Mandľový štít** je typ štítu z obdobia raného a vrcholného stredoveku, t. j. zhruba od konca 10. storočia až po 12. storočie. Názov dostal podľa svojho tvaru, ktorý pripomína mandľu či prevrátenú kvapku.

Najznámejšie vyobrazenia mandľového štitu sú na tapisérii z Bayeux, ktorá popisuje normanskú inváziu do Anglicka v roku 1066. Vďaka tomuto vyobrazeniu sa mandľový štít hojne označuje aj ako **normanský štít**, napriek tomu, že bol rozšírený po celej Európe. Mandľový štít bol rozšírený aj v Byzantskej ríši, avšak predpokladá sa, že tento druh štítu vymysleli Grécki zbrojári priebežne s európanmi, avšak nezávisle od nich.

História a použitie
-------------------

Predpokladá sa, že vznikol vývojom z okrúhleho štítu. Svoju popularitu u profesionálnych vojakov nadobudol najmä vďaka tomu, že svojím tvarom chránil okrem torza aj vysunutú nohu vojaka, či už pešiaka alebo jazdca, pri boji zblízka.

v priebehu 12. storočia sa tvar štítu vyvíjal, vrch sa zmenil z pôvodne oblého na rovný, i keď ešte so zaoblenými rohmi a zároveň sa štít zmenšoval. V 13. storočí je už rozšírenejší gotický štít.

Mandľový štít bol na začiatku svojej éry najrozšírenejší medzi jazdcami. Štít kompletne chránil jazdca z ľavej strany, v prípade útoku sprava musel jazdec manévrovať tak, aby dostal útočníka na svoju ľavú stranu, prípadne sa brániť zbraňou. Postupne prechádzal do výzbroje ťažkoodenej pechoty, zriedkavejšie aj ľahkoodencov.

Konštrukcia
-----------

Výška mandľového štítu bola v rozpätí 100 – 150 cm, kryjúc bojovníka od ramena až k priehlavku. Štít bol vyrobený z drevených dosiek spojených tmelom a potiahnutý kožou alebo plátnom. Dosky boli väčšinou poskladané tak, aby sa docielilo vypuklosti štítu, čo prispievalo k lepšej ochrane majiteľa; existujú však aj štíty, ktoré boli rovné. Okraje štítu bývali spevnené kožou alebo vzácnejšie kovom. Štít bojovník držal pomocou koženého úchopu, prípadne páru skrížených remeňov z vnútornej strany. Ďalší dlší remeň slúžil na zavesenie cez rameno pre odľahčenie váhy. Z vonkajšej strany boli staršie typy štítov osadené puklicami, prípadne kovovými pásmi na spevnenie. Prakticky všetky dochované štíty boli maľované a zdobené mytologickými alebo zvieracími motívmi, prípadne geometrickými tvarmi.

Iné projekty
------------

Commons
* Spolupracuj na Commons Commons ponúka multimediálne súbory na tému **Mandľový štít**

Externé odkazy
--------------

* Archivované 2007-10-14 na Wayback Machine
* Archivované 2007-11-06 na Wayback Machine
**Mileva Marićová** (\* 19. december 1875, Titel, Srbsko – † 4. august 1948, Zürich, Švajčiarsko) bola srbská matematička, fyzička a manželka Alberta Einsteina.

Bola uzavretá, ale nesmierne nadaná pre matematiku a fyziku. Študovala v Novom Sade, Záhrebe, Berne, až sa nakoniec, ako len piata žena v dejinách, dostala na Polytechniku v Zürichu, kde študovala ako jediná žena svojej generácie.

Tu stretla Alberta Einsteina, s ktorým ju zo začiatku spájalo priateľstvo a podobné názory na fyzikálne problémy. Neskôr sa stali manželmi a mali spolu tri deti. V roku 1919 sa rozviedli.

Mileva bola veľmi nadanou študentkou, no kvôli vzťahu s A. Einsteinom sa vzdala vlastnej kariéry a stala sa oporou pre svojho manžela. Nesporné však je, že fyzikou sa zaoberala naďalej. Existujú isté indície, ktoré vedú k záverom, že bola spolutvorkyňou teórie relativity. Takéto tvrdenia rozpútali ostré diskusie, ktoré pretrvávajú ešte v súčasnosti. Faktom však zostáva skutočnosť, že Einstein ju v ďakovnej reči pri príležitosti prevzatia Nobelovej ceny v roku 1922 nespomenul, zato jej odovzdal finančnú odmenu v plnej výške 1 milión dolárov.

Skutočnosť, že v medzivojnovou období nemal Einstein žiadne rodinné záväzky, mu umožnila intenzívnejšiu prácu na všeobecnej teórií relativity.

Faktom zostáva, že sa význam Milevy Marić Einstein v dejinách vedy nivelizuje, a že si zaslúži omnoho väčšiu pozornosť, ako jej bola venovaná doteraz.

Iné projekty
------------

Commons
* Spolupracuj na Commons Commons ponúka multimediálne súbory na tému **Mileva Marićová**

Externé odkazy
--------------

* *Einstein’s Wife. The Life of Mileva Maric Einstein*
* Alberto A. Martinez: *Handling evidence in history: the case of Einstein’s Wife*. (PDF; 369 kB) In: *School Science Review*, March 2005
* Judith Rauch: *Mutter der Relativitätstheorie* In: *Emma*, Oktober 1990

Autoritné údaje: * BnF: 120454597
* GND: 118688405
* ISNI: 0000 0001 1036 843X
* LCCN: n85163829
* NK ČR: jx20050826002
* VIAF: 7408788
* WorldCat: lccn-n85163829
Ako **mečiarizmus** sa označuje spôsob vládnutia na Slovensku v rokoch 1992 – 1998. Jeho vedúcim predstaviteľom bol Vladimír Mečiar, predseda vlády počas tohto obdobia (okrem 9 mesiacov v roku 1994). Vyznačuje sa väčšinovým vládnutím, ktoré spochybňuje práva opozície a menšín.

Roky 1994 – 1998, kedy vládla tretia vláda Vladimíra Mečiara, bývajú označované ako vrchol mečiarizmu. Vláda autoritatívneho premiéra v spojení s nacionalistickou SNS a radikálnym ZRS, jej snahy o zmenu viacerých zákonov (špecificky
volebného zákona pred voľbami 1998) či iné zákonné a nezákonné postupy (únos Michala Kováča ml. nezákonné odvolanie mandátu Gauliedera či Mečiarove amnestie) naznačovali inklináciu k autoritarizmu.

Mečiarizmus sa zvykne zaraďovať medzi tzv. neliberálne (iliberálne) demokracie. Okrem mečiarizmu sa zvykne do rovnakej kategórie, z toho istého obdobia, zaraďovať vláda Slobodana Miloševiča v Juhoslávií, Iona Iliescu v Rumunsku a Franja Tuđmana v Chorvátsku.
Nemecký politológ Wolfgang Merkel zaraďuje režim tretej Mečiarovej vlády k neliberálnym demokraciam s určitými delegatívnymi prvkami.
Označuje sa tým režim, v ktorom slobodne zvolené vlády porušujú základné ľudské práva a občianske slobody, resp. nerešpektujú právny štát alebo sa ho nesnažia budovať.

Na exekutívnej zložke štátnej moci ostal nezávislý ústavný
súd, dobre organizované boli mimovládne organizácie. Hoci boli obmedzené
kontrolné mechanizmy opozície, bola zachovaná časová deľba moci, ktorá nakoniec viedla k výmene politickej reprezentácie.

Referencie
----------

1. ↑   *Slovacicum. Súčasné Slovensko* [online]. STIMUL – centrum informatiky a vzdelávania FF UK, [cit. 2018-10-14]. (Studia Academica Slovaca.) Dostupné online. ISBN 80-89236-10-3.
2. ↑   Komentár: 10. výročie pádu Mečiara. *Aktuality.sk* (Bratislava: Ringier Axel Springer Slovakia), 2008-09-26. Dostupné online [cit. 2018-10-14].
3. ↑  MIKUŠ, Roman; GURŇÁK, Daniel. Špecifiká volebnej účasti v obciach Košického kraja vo voľbách
na rôznych úrovniach v rokoch 1999-2014. *Geographia Cassoviensis* (Univerzita Pavla Jozefa Šafárika v Košiciach). Dostupné online [cit. 2018-10-14]. ISSN 2454-0005. [nefunkčný odkaz]
4. ↑  BOZÓKI, András. *Illiberal Democracy Belongs to the Hybrid Regimes* [online]. publicseminar.org, [cit. 2018-10-14]. Dostupné online. (po anglicky)
5. ↑  MERKEL, Wolfgang; CROISSANT, Aurel. *Conclusion: Good and Defective*
Democracies *[online]. Taylor & Francis Ltd. [cit. 2018-10-14]. S. 209. Dostupné online. (po anglicky)*
6. 1 2  ŠTEFANČÍK, Radoslav; DULEBOVÁ, Irina. *Jazyk a politika : jazyk politiky v konfliktnej štruktúre spoločnosti*. Bratislava : Ekonóm, 2017. Dostupné online. ISBN 978-80-225-4414-6. S. 95-96.

Literatúra
----------

* LEŠKO, Marián. *Mečiar a mečiarizmus : politik bez škrupúľ, politika bez zábran*. Bratislava : VMV, 1996. 239 s. ISBN 80-967275-3-2.
* ŠIMKO, Ivan. *Ako sme si nasadili červené nosy a vyhnali Mečiara : Dramatický príbeh porážky mečiarizmu*. 1. vyd. Žilina : Artis Omnis, 2018. 331 s. ISBN 978-80-8201-024-7.

Pozri aj
--------

* Vladimír Mečiar
* Politický vývoj Slovenska od roku 1989
Súradnice: 37°07′18″S 139°57′58″V﻿ / ﻿37,12167°S 139,96611°V﻿ / 37.12167; 139.96611

**Nasu** je názov skupiny viacerých stratovulkánov a lávových dómov, zoradených v severojužnej reťazi, nachádzajúci sa na japonskom ostrove Honšú. Komplex sa začal formovať približne pred 500 000 rokmi vyformovaním troch andezitovo-dacitových stratovulkánov, nasledovaná vývojom troch menších stratovulkánov (*Asahi-dake*, *Futama-jama* a *Čausu-dake*) s prestávkou približne 200 000 rokov. Historicky aktívne centrum je Čausu-dake, ktorého erupcie sú pomerne časté, no menšieho rozsahu. Väčšie freatické erupcie majú frekvenciu výskytu približne raz za tisíc rokov (posledná v rokoch 1408 a 1410).

Zoznam vulkanických foriem komplexu Nasu
----------------------------------------

* **Stratovulkány**
	+ Asahi-dake
	+ Futamata-jama
	+ Kasši-Asahi-dake
	+ Minami-Gassan
	+ Nangecu-jama (1 776 m)
	+ Sanbonjari (1 915 m)
* **Lávové dómy**
	+ Čausu-dake (1 915 m)

Externé odkazy
--------------

* www.volcano.si.edu - vulkanický komplex Nasu na Global Volcanism Program (po anglicky)
**Michal Iľovský** (\* 26. september 1920, Obyce – † 8. september 1944, Kremnické Bane) bol pilot Slovenských vzdušných zbraní a povstaleckého letectva v druhej svetovej vojne.

Život
-----

Zúčastnil sa ťaženia na východnom fronte s veliteľstvom "Lipa". Po návrate absolvoval vojenskú akadémiu v Bratislave, odkiaľ bol vyradený 30. marca 1943 v hodnosti poručík. Po vypuknutí SNP sa na druhý deň pozemnou cestou presunul na letisko Tri Duby. Vykonával prieskumné a bojové lety na lietadlách Letov Š.328 a Avia B.534. Počas prieskumného letu 8. septembra 1944 na B.534 pri prelietavaní masívu Kremnických vrchov za veľmi nepriaznivého počasia zavadil v hmle podvozkom o strom a zrútil sa. Pri tejto nehode zahynul.

Externé odkazy
--------------

* Stručná bibliografia na stránke KPM Žilina Archivované 2014-10-28 na Wayback Machine
* V SNP bojovali aj ľudia zo Strečna
* Pamiatky druhej svetovej vojny a SNP II. detaily o mieste nehody a foto pamätníka pri Kremnických Baniach


|  |  |
| --- | --- |
| Portal | Portál letectvoSlovenský portálBiografický portál |
**Vladyka Metod**, vlastným menom **Michal Millý** (\* 11. august 1883, Bardejov – † 4. október 1966, Prešov) bol pravoslávny biskup v Michalovciach a gréckokatolícky kňaz.

Životopis
---------

Narodil sa v roku 1884 v Bardejove v rodine živnostníka. Základné vzdelanie nadobudol v cirkevnej škole v Bardejove, stredoškolské vzdelanie ukončil na gymnáziu v Níreďháze a teologické vzdelanie získal na Gréckokatolíckej teologickej akadémii v Prešove roku 1909.

Na kňaza bol vysvätený gréckokatolíckym biskupom prešovským dr. Jánom Válim roku 1910. Pôsobil ako gréckokatolícky farár v Sajópálfaly (1910 – 1911), Veľkom Lipníku (1911 – 1920), na farnosti v Jakubanoch (1920 – 1925) a vo Veľkom Lipníku (1925 – 1950). Pod jeho vedením na spomenutých farnostiach boli vybudované alebo renovované chrámy, školy a farské budovy. Za úspešnú dušpastiersku činnosť mu bola udelená vtedajšou eparchiálnou správou hodnosť dekana s poverením spravovania celého hornospišského dekanátu.

Po násilnej likvidácii gréckokatolíckej cirkvi (tzv. prešovskom sobore) konvertoval v roku 1950 do pravoslávnej cirkvi. Získal titul arcikňaza (archidekana), potom sa stal mníchom. V roku 1953 bol povýšený do hodnosti archimandritu a vysvätený na pomocného biskupa trebišovského.

Od roku 1954 pôsobil ako biskup michalovský, námestník metropolitu pražského.

Vladyka Metod bol organizátor mierového hnutia duchovenstva, usiloval sa o rozvoj cirkevného ukrajinského školstva a spojenie gréckokatolíckej cirkvi s pravoslávnou cirkvou.

Zomrel 4. októbra 1966 vo veku 83 rokov v prešovskej nemocnici po dlhej a ťažkej chorobe.

Zdroje
------

* Хроника[nefunkčný odkaz] // Журнал Московской Патриархии, 1953. — № 10. — С. 21
* Veľká strata / Odkaz sv. Cyrila a Medoda : Ročník XII. Orgán pravoslávnej cirkvi. — 1966. — Čís. 12. — S. 270—274.
* Marek Pavel, Bureha Volodymyr. Pravoslavní v Československu v letech 1918—1953: Příspěvek k dějinám Pravoslavné církve v českých zemích, na Slovensku a na Podkarpatské Rusi. — Brno: Centrum pro studium demokracie a kultury, 2008. — 532 с. — ISBN 978-80-7325-171-0.
* Z histórie Michalovsko-košickej pravoslávnej eparchie a jej biskupov Archivované 2014-02-17 na Wayback Machine
* Časopis Ikona № 2 2009, stránky 42-44

Externé odkazy
--------------

* Arcibiskupstvo, Schematizmus, grkatpo.sk
**Michal Orolin** (\* 1. október 1943), je popredný slovenský horolezec a tréner. Pôvodným povolaním letecký mechanik.

Lezecké výkony
--------------

Mount McKinley Denali
Má za sebou stovky výstupov v Tatrách. V Alpách prešiel napr. Walkerov pilier na Grandes Jorasses a Fréneyský na Mont Blanc. Liezol v Romsdale (Nórsko) zimný prvovýstup východnou stenou Trollryggenu (1 700 m n. m.) v roku 1974, na Kaukaze Ušbu (4 695 m n. m.) a Pik Ščurovského (4 296 m n. m.) v roku 1979. Bol účastníkom expedícii Karakorum Haramosh II (Mani II – 6 750 m) v roku 1970. V Patagónii podnikol výstup na Cerro Fitz Roy, na Aljaške na Mt. McKinley. Zúčastnil sa druhej výpravy na Nanga Parbat v roku 1971, spolu s Fialom sa stali prvými Slovákmi (a občanmi ČSSR) na osemtisícovke. Bol na oboch výpravách na Makalu (v rokoch 1973 a 1976, ) na druhej vyšiel do výšky 8 300 m, ale vrchol nedosiahol pre zdravotné ťažkosti (trombóza). Tie sa mu obnovili aj pri výprave na Mt. Everest v roku 1984 a ukončili jeho účinkovanie v Himalájach.
Je zaslúžilý majster športu, dostal Zlatý odznak IAMESu a Čestný odznak Horskej služby.

Referencie
----------

* I. Dieška a kol.: *Horolezectvo - Encyklopédia*, Šport 1989.
* A. Marec: *Zóna odvahy*, 1989.

Publikácie
----------

* M. Orolin: *Strmé cesty k Himalájam*, Šport 1980.

Externé odkazy
--------------

* Slováci na 8-tisícovkách
* História výškového horolezectva
* Záchrana M. Orolina v ľadopáde Khumbu

Autoritné údaje: * abART: 70291
* ISNI: 0000 0000 5562 8015
* LCCN: n81092572
* NK ČR: xx0013503
* VIAF: 77639851
* WorldCat: lccn-n81092572
Diagram materialov v Miestnom medzihviezdnom mraku.
**Miestny medzihviezdny mrak** je medzihviezdna hmlovina (s veľkosťou asi 30 ly), cez ktorú v súčasnosti prechádza Slnečná sústava. Slnečná sústava vstúpila do tohto oblaku približne pred 44 000 až 150 000 rokmi a predpokladá sa, že v ňom ostane ešte 10 000 až 20 000 rokov. Teplota oblaku je asi 6 000°C, čo je približne rovnaká teplota ako povrch Slnka. Je veľmi riedky, približne 0,1 atóm/cm3, čo je asi jedna pätina hustoty medzihviezdnej hmoty (0,5 atóm/cm3) a asi dvojnásobok hustoty Miestnej bubliny (0,05 atóm/cm3). Miestna bublina je oblasť s nízkou hustotou v medzihviezdnej hmote s Miestnym mrakom, malou oblasťou s väčšou hustotou. Pre porovnanie, atmosféra Zeme, pri štandardných podmienkach teploty a tlaku, má hustotu 2,7 × 1019 molekúl na centimeter kubický.

Tento mrak sa sformoval v mieste, kde sa stretáva Miestna bublina a Bublina Loop I. Slnko a niekoľko ďalších okolitých hviezd sa nachádzajú vo vnútri tohto mraku. Patria sem napríklad aj hviezdy Alfa Centauri, Altair, Vega, Fomalhaut a Arktúr. Možným efektom Miestneho medzihviezdneho mraku na Zem bráni slnečný vietor a hviezdne magnetické pole. Jeho vzájomným pôsobením s heliosférou Zeme sa zaoberá Interstellar Boundary Explorer (IBEX), satelit NASA pre mapovanie hraníc medzi Slnečnou sústavou a medzihviezdnym vesmírom.

Pozri aj
--------

* Gouldov pás
* Rameno Orióna
* Rameno Perzea

Externé odkazy
--------------

* Science Nasa: Supernovy blízko Zeme (po anglicky)
* Science Nasa: Vietor z hviezd (po anglicky)
* Miestne superbubliny (po anglicky)

Referencie
----------

1. ↑
2. ↑  Science Nasa: "Near-Earth Supernovas"

Zdroj
-----


|  |  |
| --- | --- |
| Portal | Astronomický portál |

*Tento článok je čiastočný alebo úplný preklad článku Local Interstellar Cloud na anglickej Wikipédii.*

| * z
* d
* u
Poloha Zeme vo vesmíre |
| --- |
| Zem → Slnečná sústava → Miestny medzihviezdny mrak → Miestna bublina → Gouldov pás → Rameno Orióna → Galaxia (Mliečna cesta) → Susedstvo Mliečnej cesty → Miestna skupina galaxií → Miestna superkopa galaxií → Laniakea → Pozorovateľný vesmír → Vesmír |
| Každá šípka sa číta ako "v" alebo "súčasťou". |
Súradnice: 34°04′43″S 139°31′46″V﻿ / ﻿34,07861°S 139,52944°V﻿ / 34.07861; 139.52944

**Mijakedžima** je ostrov vulkanického pôvodu, nachádzajúci sa v súostroví Izu, asi 180 km južne od Tokia. Priemer ostrova je 8 km, najvyšší bod je 815 m nad hladinou mora. V roku 2006 bol počet obyvateľov 2884.

Na ostrove sa nachádzajú niektoré vzácne živočíšne a rastlinné druhy (napr. *drozd izu*), ktoré sú ohrozované ľudskou a vulkanickou činnosťou. Ostrov je súčasťou národného parku Fuji-Hakone-Izu.

Prakticky celý ostrov je tvorený stratovulkánom prevažne bazaltového zloženia, zdvíhajúcim sa z morského dna v hĺbke asi 1 200. Vrchol a svahy vulkánu sú pokryté viacerými troskovými kužeľmi, maarmi a kalderami, najväčšia má priemer 3,5 km, vytvorená bola pred 2 500 rokmi. V súčasnosti aktívny kráter (kaldera) *Ojama* vznikol poklesom počas erupcie v roku 2000. Sopečná história ostrova je bohatá, od 10. storočia bolo zaznamenaných niekoľko desiatok erupcií, posledná v auguste 2006.

Iné projekty
------------

Commons
* Spolupracuj na Commons Commons ponúka multimediálne súbory na tému **ostrov Mijakedžima**

Externé odkazy
--------------

* www.volcano.si.edu Archivované 2007-09-11 na Wayback Machine – ostrov Mijakedžima na Global Volcanism Program (po anglicky)
**Mikuláš Horňák** (\* 1938, Habura – † 2008, Humenné) je bývalý rusínsky spevák zo severovýchodného Slovenska, humoristický zabávač a ľudový rozprávač. Dlhoročný člen Humenského speváckeho tria. Po dvadsiatich rokoch ho v Humenskom triu nahradil spevák Michal Sijka. Spoluzakladateľ folklórneho súboru Chemlon (1971). Člen speváckej zložky folklórnych súborov Strážčan (Strážske) a Kalina (Humenné).

V roku 1989 sa Mikuláš Horňák stal v rámci Humenského speváckeho tria (spolu s Ivanom Mihaličom a Mikulášom Petrašovským) laureátom 17. ročníka ústrednej celoslovenskej prehliadky ľudových piesní Makovická struna. V roku 2004 sa stal víťazom medzinárodného festivalu humoru a satiry v Užhorode.

Referencie
----------

1. ↑  V Humenskom triu odspieval Mikuláš Horňák rovných dvadsať rokov - Rusyn.sk
2. ↑   *Folklórny súbor Chemlon Humenné* [online]. [Cit. 2015-04-17]. Dostupné online. Archivované 2015-04-17 z originálu.
3. ↑  tamže

Externé odkazy
--------------

* "Mikuláš Horňák - V Humenskom triu - časopis Imidž"
* Humenské trio čaruje - www.korzar.sme.sk
**Miroslav Nitka** (\* 28. marec 1932, Strážske – † 5. február 1982 Poprad) bol slovenský hokejista a tréner.

Životopis
---------

Hokej hrával v nižších súťažiach za ČH Bratislava v rokoch 1952 – 1955. Jednu sezónu pôsobil ako hráč ZPA Prešov. Známejším sa stal vďaka pôsobeniu v trénerskej oblasti. S trénovaním začal v doraste HC Slovan Bratislava v sezónach 1956 – 1960. Dva roky pôsobil ako reprezentačný tréner Bulharska v rokoch 1960 – 1962. Po návrate viedol ako hlavný tréner Duklu Košice v rokoch 1962 – 1965, švajčiarsky EHC Visp v rokoch 1965 – 1968, ZVL Žilina (1968 – 1970), ZPA Prešov (1970/71), KLH Medveščak Záhreb (1971/72). Následne opäť pôsobil ako tréner dorastu Slovana v rokoch 1972 – 1978. Tri sezóny ako hlavný tréner VSŽ Košice (1978 – 1981). V kariére pokračoval v sezóne 1981/82 v Poprade, kde v jej priebehu náhle zomrel.

V sezóne 1977/78 bol asistentom reprezentácie do 18 rokov. Bol dlhoročným členom slovenskej a predsedom trénerskej rady Výboru zväzu ľadového hokeja SÚV ČSTV.

Ocenenia
--------

* 1970 – vzorný tréner
* 1977 – zaslúžilý tréner

Externé odkazy
--------------

* Karel Gut, Václav Pacina, *Malá encyklopedie ledního hokeje*, Olympia Praha, Šport Bratislava, 1986
* cslh.cz Archivované 2015-09-23 na Wayback Machine

Autoritné údaje: * SNK: 163431
**Milan Bubák** (\* 1956, Dvorníky, okres Hlohovec) je slovenský rímskokatolícky kňaz a náboženský spisovateľ, zakladateľ Univerzitného pastoračného centra v Mlynskej doline v Bratislave.

Život
-----

Vyštudoval teológiu v Bratislave, v roku 1980 bol vysvätený za rímskokatolíckeho kňaza. Pôsobil ako kňaz v Komárne, Cíferi, Banskej Štiavnici a najdlhšie v Bratislave. V roku 1988 už ako člen Spoločnosti Božieho Slova (lat. Societas Verbi Divini, skr. SVD) odišiel do Ríma, kde ďalej študoval, podobne neskôr v Chicagu.

V roku 1994 sa vrátil na Slovensko. Bol správcom Kostola sv. Ladislava, odborným asistentom na Teologickej fakulte Univerzity Komenského v Bratislave, rektorom SVD na Slovensku a viceprovinciálom SVD. Asi najviditeľnejšiu časť jeho pôsobenia predstavuje založenie Univerzitného pastoračného centra sv. Jozefa Freinademetza v Mlynskej doline v Bratislave v roku 1997, v ktorom pôsobil vyše 10 rokov. Od leta 2007 do roku 2013 žil a pracoval v Ríme vo vysokej funkcii Spoločnosti Božieho Slova ako „koordinátor pre spravodlivosť a pokoj a integritu stvorenia".

Od roku 2013 je administrátorom farnosti Bratislava-Petržalka I (Daliborovo námestie).

Dielo
-----

* *Čnosti - Pondelkové úvahy v Univerzitnom pastoračnom centre v Bratislave*, Lúč, 2009 (kázne/prednášky inšpirované knihou Donalda DeMarca: *The Heart of Virtue*)
* *Dve vína*, Calder, 2011
* *Viac než vidia oči - Nedeľné príhovory z Vatikánskeho rádia - Rok A*, Spoločnosť Božieho Slova, 2015
* *Návrat domov - Nedeľné príhovory z Vatikánskeho rádia - Rok B*, Spoločnosť Božieho Slova, 2015
* *Pozvanie kráľa - Nedeľné príhovory z Vatikánskeho rádia - Rok C*, Spoločnosť Božieho Slova, 2015

Externé odkazy
--------------

* Rozhovor s Milanom Bubákom v Konzervatívnom denníku Postoj, 2.9.2015
* Komentár Milana Bubáka k začiatkom Univerzitného Pastoračného Centra sv. Jozefa Freinademetza v Mlynskej doline v Bratislave
* Schematizmus Bratislavskej arcidiecézy - farnosť Bratislava-Petržalka I.
**Milan Gabčan** (\* 1932, Vydrná) je protikomunistický bojovník a člen odbojovej skupiny, ktorý bol v 50. rokoch minulého storočia odsúdený na 3 roky odňatia slobody za šírenie protikomunistických letákov.

Narodil sa v roku 1932 v obci Vydrná v púchovskom okrese, kde vyrastal až do skončenia druhej svetovej vojny. Potom sa rodina odsťahovala do Čisté u Litomyšle, kde zakúpili statok vydrancovaný Červenou armádou.

Po komunistickom prevrate nútili jeho otca Jana, aby vstúpil do družstva. Ten však prihlášku odmietal podpísať. Bol tiež vzorom pre ďalších samostatne hospodáriacich roľníkov a komunistická moc ho začala zatvárať do väzenia za neplnenie povinných dodávok. Rozhodol sa pre útek za hranice s tým, že sa vráti po rodinu. Na hraniciach ho však chytili a uväznili v Uherskom Hradišti.

Syn Milan spolu s bratom a kamarátmi začali proti komunistom bojovať. Vytlačili asi 1200 letákov na tému Masarykov humanizmus a rozhadzovali ich po meste Svitavy. Plánovali tiež ozbrojený odpor.
Štátna bezpečnosť však skupinu pozatýkala, ale Milanovi Gabčanovi sa podarilo na motorke utiecť do svojho rodného kraja. Skrýval sa v zemľanke pri obci Mostište v púchovskom okrese. S pomocou zradcu ho Štátna bezpečnosť zatkla a 10. septembra 1953 ho v Brne odsúdili na 3 roky do väzenia za rozširovanie a rozmnožovanie letákov, spolčenie s úmyslom podvracať štátne zriadenie a neoprávnené držanie dvoch pištolí, jednej malorážky a nábojov.

Umiestnili ho do tábora na ťažbu uránu pri Jáchymove. V tábore sa okrem iných stretol s nemeckým lekárom, ktorý liečil Reinharda Heydricha.

Z väzenia ho prepustili na amnestiu prezidenta Antonína Zápotockého 4. apríla 1955. V roku 1990 bol rehabilitovaný a v roku 2014 dostal osvedčenie o účasti na protikomunistickom odboji.

Bol miestopredsedom českej Konfederácie politických väzňov na Orlickoústecku. 

Pan Milan Gabčan zemřel 26.9.2020.

Referencie
----------

1. ↑  S terčem na zádech připoután u kulometné věže

Externé odkazy
--------------

* V lágru mě léčil Heydrichův lékař i hokejista Kobranov, vylíčil odbojář
* Milan Gabčan – Protikomunistický odbojár z Púchovskej doliny
**Milan Marčok** (\* 5. marec 1939, Zámostie) je slovenský vysokoškolský pedagóg a regionálny politik.

Profesionálna kariéra
---------------------

V roku 1960 absolvoval Fakultu prírodných vied Vysokej školy pedagogickej v Bratislave a začal pracovať na stredná všeobecnovzdelávacej škole vo Zvolene ako stredoškolský profesor. V roku 1967 sa stal odborným asistentom na Katedre matematiky a fyziky Drevárskej fakulty VŠLD vo Zvolene. V roku 1978 ukončil vedeckú ašpirantúru na Fyzikálnom ústave SAV Bratislava a získal vedeckú hodnosť kandidáta vied na Prírodovedeckej fakulte UK v Bratislave. V roku 1980 pôsobil ako docent na Katedre matematiky a fyziky Drevárskej fakulty VŠLD vo Zvolene, v roku1989 obhájil doktorskú dizertačnú prácu a získal vedeckú hodnosť doktora vied na Elektrotechnickej fakulte SVŠT v Bratislave. V tom istom roku bol menovaný profesorom aplikovanej fyziky, vykonával funkcie vedúceho katedry, prodekana fakulty a prorektora univerzity. V období 1995 – 2001 pôsobil ako rektor Technickej univerzity vo Zvolene.

Je ženatý a má dve deti.

Regionálna politika
-------------------

V rokoch 2001 – 2005 bol predsedom Banskobystrického samosprávneho kraja zvolený za koalíciu HZDS, SMER. V nasledujúcich voľbách nekandidoval.

Referencie
----------

1. ↑   *Nový rektor Technickej univerzity vo Zvolene* [online]. drevmag.com, 2012-04-18, [cit. 2013-11-27]. Dostupné online.

| * z
* d
* u
Predsedovia Banskobystrického samosprávneho kraja |
| --- |
| 
* Milan Marčok (2001 – 2005)
* Milan Murgaš (2005 – 2009)
* Vladimír Maňka (2009 – 2013)
* Marian Kotleba (2013 – 2017)
* Ján Lunter (2017 – 2022)
* Ondrej Lunter (2022 – súčasnosť)

 |

Autoritné údaje: * SNK: 174130
Prof. Dr. **Milan Petráš**, CSc. (\* 26. apríl 1930, Veľká Franková – † 26. november 1999, Bratislava) bol slovenský teoretický fyzik.

Detstvo prežil v Zamagurí vo Veľkej Frankovej a na strednú školu chodil v Kežmarku. Vysokoškolské štúdiá absolvoval na Prírodovedeckej fakulte UK v Bratislave (PriF UK). V rokoch 1952 až 1955 bol ašpirantom na Matematicko-fyzikálnej fakulte Karlovej univerzity v Prahe. Po návrate do Bratislavy začal pracovať ako odborný asistent na Katedre fyziky PriF UK. V roku 1958 nastúpil do novozriadeného Laboratória (neskôr Ústavu) fyziky PriF UK. Od roku 1959 bol kandidátom vied a od roku 1980 profesorom teoretickej fyziky. V rokoch 1967 až 1977 riadil Ústav fyziky a od roku 1975 bol vedúcim Katedry teoretickej fyziky PriF UK (od roku 1980 vyčlenenej do novovzniknutej Matematicko-fyzikálnej fakulty UK).

Vo vedeckej oblasti sa zaoberal hlavne fyzikou elementárnych častíc. Na prelome 50. a 60. rokov 20. storočia v spolupráci s docentom Ľubomírom Hrivnákom založili seminár z teoretickej fyziky. Z tohto seminára vzniklo viacero prác o silných interakciách. Za práce o potenciálovom rozptyle a o teórii silných interakcií získal v roku 1969 Štátnu cenu Klementa Gottwalda. Od konca šesťdesiatych rokov sa zaoberal najmä základnými otázkami teórie elementárnych častíc, hlavne problematikou vybudovania konzistentnej kvantovej elektrodynamiky vychádzajúc z predstáv o štruktúre leptónov.

Referencie
----------

1. 1 2   *Petráš Milan* [online]. pietakezmarok.sk, 2021-11-26, [cit. 2022-10-29]. Dostupné online.
2. ↑   *Pokroky matematiky, fyziky a astronomie, Vol. 25 (1980), No. 3, 165--173* [online]. Jednota českých matematiků a fyziků, 2010-10-31, [cit. 2017-05-12]. Dostupné online.
3. ↑  Milan Petráš. In:  *Osoby, ktoré získali titul na UK* [online]. Bratislava: Univerzita Komenského, [cit. 2022-10-29]. Dostupné online.

Autoritné údaje: * NK ČR: mzk2002144693
* VIAF: 84525081
**Mlynárce** sú mestská časť Nitry. Ich rozloha je 3,8 km² a žije tu 562 obyvateľov (2020). Do roku 1949 sa časť nazývala **Molnoš** a tvorila samostatnú obec. 

Miestne osídlenie siaha prinajmenšom do mladšej doby kamennej. Na pohrebisku staromaďarských jazdcov v 10. storočí vznikla stredoveká obec. Najstarší písomný doklad o jej existencii pochádza z roku 1409, keď sa uvádza pod menom *Molnosfalu*. Dedina pôvodne podliehala Nitrianskemu hradu. V roku 1447 sa časť obce vďaka Jánovi Huňadimu dostala do majetkov Nitrianskej kapituly, ktorá postupne získala takmer celú dedinu. Po bitke pri Moháči sa obec dostala do vojnovej oblasti a bola pravidelne spustošená Osmanmi. V auguste 1883 dedina takmer celá vyhorela. Koncom 19. storočia obci ekonomicky dopomohol vznik tehelne M. Vagyona. V Mlynárciach sa nachádza cintorín epidemickej nemocnice z obdobia prvej svetovej vojny a pomerne nový Kostol svätých Cyrila a Metoda z rokov 1944 až 1947.

Referencie
----------

1. ↑   *Mesto Nitra - Mlynárce* [online]. www.nitra.sk, [cit. 2020-02-01]. Dostupné online.
2. ↑   *Mesto Nitra - Kostol sv. Cyrila a Metoda* [online]. www.nitra.sk, [cit. 2020-02-01]. Dostupné online.

  


| * z
* d
* u
 Mestské časti Nitry (13) |
| --- |
| 
* Čermáň
* Diely
* Dolné Krškany
* Dražovce
* Horné Krškany
* Chrenová
* Janíkovce
* Klokočina
* Kynek
* Mlynárce
* Párovské Háje
* Staré mesto
* Zobor

 |  |
**Mníška** (anglicky: *Damned If You Do*) je piata epizóda z prvej série seriálu Dr. House.

Dej
---

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Sestra Augustína príde na kliniku s opuchnutými rukami. House sa domnieva, že všetko spôsobila alergická reakcia na čistiaci prostriedok a tak jej dá antihystaminiká. Po chvíli sa jej ale prudko priťaží a tak jej House musí dať adrenalín, ktorý ale spôsobí zástavu srdca. Chase prejavuje svoj veľmi negatívny vzťah k náboženstvu. Na vyšetrení CT má Augustina vidinu, v ktorej zbadá Ježiša. Zistí sa, že má vážne poškodený imunitný systém. House ju nechá zavrieť do kyslíkovej komory, čo by malo problémy vyriešiť. Tento spôsob liečby sa však nepáči Foremanovi, ktorý to povie Cuddyovej. Tá Houseovi následne prípad odoberie. S tým sa však House nezmieri a vydá sa do kláštora zisťovať presnejšiu anamnézu. Dozvie sa, že Augustína nežila celý život v kláštore. Prišla tam v šiestich rokoch a odišla v dvanástich. Potom žila na ulici, brala drogy, v pätnástich otehotnela a podstúpila potrat. Sestra v kláštore Houseovi uvarí bylinkový čaj. House sa domnieva, že naňho má alergickú reakciu a následne sa dozvie, že v čaji sú látky, ktoré v kombinácii s adrenalínom spôsobili zástavu srdca, tj. že on za to nemôže. Augustíne, ktorá je v sterilnej miestnosti, pomáha Chase, ktorý sa prizná, že sám chodil do katolíckeho seminára. Po chvíli dostáva Augustína v sterilnej miestnosti alergickú reakciu. Je vyšetrená na rezonancii, kde sa zistí, že v sebe má DANU (antikoncepciu nepoužívanú od 80. rokov 20. storočia v tvare medeného kríža). Dochádza im tak, že má alergiu na meď.

 Opis zápletky alebo rozuzlenia príbehu sa tu končí.

Diagnózy
--------

* **Zlé diagnózy:** alergia na čistiaci prostriedok, herpetická encefalitída, zmiešané ochorenie spojiva, alergia na bylinku v čaji
* **Správna diagnóza:** alergia na meď

Zdroje
------

*Tento článok je čiastočný alebo úplný preklad článku Jeptiška (Dr. House) na českej Wikipédii.*

Pozri aj
--------

* Alergia
* Meď
* Čaj
* Mníška
* Katolicizmus

Iné projekty
------------

Wikicitáty
* Spolupracuj na Wikicitátoch Wikicitáty ponúkajú citáty od alebo o **Mníška (House)** (po česky)

Externé odkazy
--------------

* DrHouse.cz - Jeptiška (po česky)
* HouseMD.serial4u.cz Archivované 2009-10-02 na Wayback Machine - 1x05 Damned If You Do

| * z
* d
* u
Dr. House |
| --- |
| Hlavní doktori | 
* Gregory House
* Lisa Cuddyová
* James Wilson

 |
| Bývalý tím | 
* Eric Foreman
* Allison Cameronová
* Robert Chase

 |
| Súčasný tím | 
* Eric Foreman
* Remy „Trinástka" Hadleyová
* Chris Taub
* Robert Chase

 |
| Vedľajšie postavy | 
* Lucas Douglas
* Stacy Warnerová
* Michael Tritter
* Edward Vogler
* Amber Volakis

 |
| Zoznam častí **·** Soundtrack **·** Kategória |
**Miloslav Roľko** (\* 13. október 1960, Bratislava) je bývalý slovenský plavec, reprezentant Československa.

Kariéra
-------

Dvojnásobný olympionik, člen Slávie UK Bratislava, jediný majster Európy v histórii československého plávania. Vlastní kompletnú medailovú zbierku z európskeho šampionátu juniorov z roku 1975. V roku 1977 sa ako 16-ročný stal majstrom Európy na 100 metrov znak, na dvojnásobnej trati bol strieborný. Na OH 1976 v Montreali bol šiesty na 200 metrov znak, v Moskve 1980 šiesty na 400 metrov polohové preteky Na 100 metrov znak skončil štvrtý, len 11 stotín ho delilo od bronzu. Dosiahol tak najlepšie umiestnenie slovenského aj československého plavca (muža) na olympijských hrách.

V roku 1982 emigroval do Nemeckej spolkovej republiky. Viackrát sa stal majstrom krajiny, mohol ju reprezentovať na OH 1984 v Los Angeles, no nemecký pas dostal až dva mesiace po skončení Hier. V súčasnosti žije v Luxemburgu.

Olympijské hry
--------------

* 1976 Montreal

**6.** – 200 m znak
* 1980 Moskva

**4.** – 100 m znak
**6.** – 400 metrov polohové preteky

Ocenenia
--------

* 1977 – 2. miesto v ankete Športovec roka v Československu

Pozri aj
--------

* Prehľad úspechov slovenského plávania

Referencie
----------

1. ↑   *Archivovaná kópia* [online]. [Cit. 2016-03-19]. Dostupné online. Archivované 2017-11-16 z originálu.

Externé odkazy
--------------

* Miloslav Roľko na sports-reference.com